129- 



Il te convient en chemin mettre 

 375 Pour aller quérir aulcuu maistre, 

 Garny de prudence et de sens, 

 Par qui les presens et absens 

 Seront en paix entretenus 

 Et bien riglés et maintenus 

 380 En paix, en amour et justice, 



Car j'ay grant désir qu'on instruissc 

 Nostre filz en mainte science^ 

 Qu'il en ayt meilleur conscience, 

 Plus saige et meilleur envers Dieu. 



Legeret. 



385 II ne fault que dire le lieu 

 Ou il est, et je l'iray querre 

 Et si ne cesseray d'enquerre 

 Tant que l'aye trouvé tost ou tart. 

 Il ne fault que dire la part, 



390 Et j'en feray la diligence. 



Servant. 

 Tu t'en yras droit a Valance 

 La grande et la trouveras 

 Ung maistre auquel tu diras 

 Que treshumblement je luy prie 



395 Qu'il viengne a moy ceste partie, 

 Afiln qu'il instruie mon filz 

 Et son cousin, et que je suis 

 Celuy qui bien le soubdoyera. 

 De moy si bien payé sera 



400 Qu'il devera estre content. 

 Pars tost d'icy et plus n'atent. 

 A Dieu! Que fusses revenu ! 



Legeret. 

 Je seray allay et venu 

 Dedans trois jours, se Dieu me gart. 



402 Phist a. ■112 Et quil. 



405 Le chemin, le lieu et la part 

 Je sçay de pieça tout par cueur. 

 Quant vous plaira, puissant seigneur, 

 Je partiray de ceste terre. 



Claudie, mère de Laurens. 

 Mon amy, je te vueil requerre 

 410 Que tu faces bien le message. 

 Et luy dy comme bon et sage 

 Qu'il aura bon gage de moy. 



Legeret. 

 Je luy diray en bonne foy 

 Puis qu'il vous plaist, tresnoble dame ; 

 415 Servir vous vueil de corps et d'ame 

 En tout ce qui sera possible. 

 En moy bien seroye incensible. 

 Se je le faisoye aultrenient. 



Claudie baille argent et dit: 

 Tien cy, vela ung marc d'argent, 

 420 C'est ung pot de vin de par moy. 



DiAGO. 



Aussi voila de par le roy 

 Ung marc d'argent pour ta despence. 

 Je te requier, mon amy, pence 

 De toy haster légèrement. 



Legeret. 

 425 Je vous mercie chèrement, 



Trespuissant seigneur et cher maistre. 

 Partir me convient de cest estre; 

 A Dieu vous commant, prince gent. 



Servant. 

 Cela n'est pas pour ton payement. 

 430 Mieulx auras, se dois tu congnoistre. 



17 



